EkBass/fiwiki-20250220-pages-articles huggingface dataset:
Allu Finland

Allu Finland Oy suunnittelee, valmistaa ja markkinoi maanrakennuslaitteita ympäristön hoitoon, kierrätysmenetelmien tehostamiseen ja erilaisten maa- ainesten ja materiaalien käsittelyyn. Yhtiön pääkonttori ja tehdas ovat Orimattilassa. Konsernilla on toimintaa muun muassa Ruotsissa, Saksassa, Ranskassa, Isossa-Britanniassa, Argentiinassa, Yhdysvalloissa ja Kiinassa. Kaiken kaikkiaan jakeluverkosto käsittää yli 30 maata. Allu Finlandin toiminta perustuu ISO9001:2000-, ISO14001- ja OHSAS18001-sertifikaatteihin. == Tuoteperhe == * Seulamurskaimet * Seulakauhat * Stabilointijärjestelmä * Tärylevyt == Aiheesta muualla == * Allu Finland Oy -kotisivut Luokka:Suomalaiset teollisuusyritykset
Sibelius-Akatemian ylioppilaskunta

Sibelius-Akatemian ylioppilaskunta (SAY) oli vuonna 1896 perustettu ja vuonna 2012 toimintansa lopettanut ylioppilaskunta. SAY:n jäseniä olivat kaikki Sibelius-Akatemiassa perustutkintoa suorittavat, läsnä olevat opiskelijat. Sibelius-Akatemian yhdistetyessä Taideyliopistoon, sen toimintaa jatkaa Taideyliopiston ylioppilaskunta. ==Aiheesta muualla== *SAY:n kotisivut Luokka:Entiset ylioppilaskunnat
Hargelsberg

Hargelsberg on kunta Linz-Landin piirissä Ylä-Itävallan osavaltiossa Itävallassa. Hargelsbergissä asui vuoden 2019 arvion mukaan 1 388 asukasta. Kunnanjohtajana toimii tällä hetkellä Manfred Huber. Hargelsbergin korkeus merenpinnasta on 324 metriä ja sen pinta-ala on 17,9 neliökilometriä. == Lähteet == == Aiheesta muualla == * Kunnan kotisivut Luokka:Ylä-Itävallan kunnat
DOI

DOI-tunnus on vuonna 2000 käyttöön otettu asiakirjoille, kuville, videoille tai yleisesti mille tahansa digitaaliselle, fyysiselle tai abstraktille objektille annettava pysyvä tunniste. Lyhenne tulee englanninkielisestä nimestä digital object identifier eli objektin digitaalinen tunnus. Objektin DOI-tunnus tarjoaa pysyvän linkin, jonka kautta joko objekti tai sen metatiedot löytyvät verkosta. DOI-tunniste toimii samaan tapaan kuin URI- tunnisteissa URN, eli se viittaa tiettyyn nimenomaiseen dokumenttiin osoitteesta riippumatta, toisin kuin URLit, jotka viittaavat tiettyyn sijaintiin. DOI-tunnisteiden jakelua säätelee International DOI Foundation (IDF). DOI-tunnisteita jakavat IDF:n valtuuttamat rekisteröintiauktoriteetit, yleensä maksua vastaan. Tunnisteita käytetään hyvin usein tiedeartikkeleiden yhteydessä.Erkki Kauhanen, Mikä on DOI-koodi? Tieteen maailmasta, Tekniikan Maailma, 12/2011 sivu 81 DOI-tunnisteet ovat muotoa `10.1000/182`, missä 10. on hakemistokoodi joka ilmaisee rekisteröintiauktoriteetin, 1000 julkaisijakoodi joka ilmaisee dokumentin julkaisijan, ja 182 on dokumentin koodi. Selkeyden vuoksi koodissa käytetään usein etuliitettä "doi:", esimerkiksi "doi:10.1000/182". Tunnisteet voidaan useimmiten löytää DOI- hakemistojen kautta, esimerkiksi haettaessa edellä mainittua asiakirjaa DOI:n omalta hakemistopalvelimelta, se voidaan hakea muodossa http://dx.doi.org/10.1000/182DOI System, mutta myös hakukoneella, esimerkiksi Googlella. DOI-tunniste voi käyttää useimpia Unicode-merkistössä olevia merkkejä, mutta tiettyjä erikoismerkkejä ei pitäisi käyttää. DOI-tunniste ei ole merkkikokoriippuvainen. DOI-järjestelmä käyttää Handle System (HDL) -järjestelmää: HDL yksistään ei riitä DOI:lle, jossa on muutakin toiminnallisuutta. ==Lähteet== Luokka:Metadata Luokka:Tunnisteet Luokka:Seulonnan keskeiset artikkelit
Adam Honkanen

Adam Adaminpoika Honkanen (1826 Mansikkamäki, Pertunmaa – 1913 Hartola) oli suomalainen kansanrunoilija ja ennustaja. Hartolan, myöhemmin Pertunmaan Mansikkamäen kylässä Mansikkamäen talossa syntyneen Adam Honkasen vanhemmat olivat itsellisiä jotka myöhemmin ryhtyivät torppareiksi Hartolan Nipulin kylän Hongiston torppaan ja Honkanen otti sukunimensä torpan nimen mukaan. Hän opetteli itsekseen lukemaan ja kirjoittamaan ja luki kaikki kirjat jotka sai käsiinsä. Adam Honkanen – muuan elämäkertakuvaus, Heinolan Sanomat 05.10.1927 nro 77, s. 3, Kansalliskirjaston Digitoidut aineistot Riitauduttuaan kotonaan Honkanen vietti elämänsä kiertolaisena. Hän laati runoja ja virsiä joita julkaistiin parina runovihkona. Naimattomana elänyt Honkanen kuoli 87-vuotiaana vaivaistalossa toukokuussa 1913 ja hänet on haudattu Hartolan hautausmaalle. Honkanen varoitti runoissaan muun muassa viinan kiroista sekä uskonnollisista lahkolaisliikkeistä. Suurin on hänen runoistaan on kadonnut sillä vain muutamia niistä julkaistiin painettuina. Honkanen oli myös taitava hautapatsaiden maalaaja ja maalasi vanhemmalla iällään ulkomaalauksia ja korjasi kalanpyydyksiä. E. J. Ellilän kirjan mukaan Adam Honkasen kerrotaan myös ennustaneen 1885 että vuonna 1915 olisi käynnissä maailmansota ja hän toivoi kuolevansa ennen sitä. == Teoksia == * Uusia kauniita lauluja. 1883 * Uskonnollisia virsiä. 1884 == Kirjallisuutta == * E. J. Ellilä : Adam Honkanen, Hartolan seurakunnasta. 1938 * Lauri Honkanen: Kansanrunoilija Adam Honkanen. Paikalliskulttuuria Pertunmaan kunnan Mansikkamäen- ja Nipulin kylistä vuosilta 1826 -1913. Mansikkamäen-Nipulin kyläyhdistys ry 1998, ISBN 952-91-0482-0 == Lähteet == * Hartolan kirjailijat ===Viitteet=== Luokka:Suomalaiset runoilijat Luokka:Vuonna 1826 syntyneet Luokka:Vuonna 1913 kuolleet
Larisa Lisitsyn

Larisa Lisitsyn on ydinfyysikko ja suomeninkeriläinen yrittäjä, joka aloitti yrittämisensä Suomessa hoitamalla yritysten viisumiasioita. Toisessa vaiheessa hän aloitti suomalaisten tuotteiden kuten kaivoskoneiden, Nokian renkaiden ja matkapuhelinten välityskaupan Venäjälle. Verovuonna 2004 Larisa Lisitsyn oli Suomen suurituloisim nainen 2,7 miljoonan euron tuloilla. Vuosina 1999–2003 Niko Trade Oy välitti noin 250 000 000 markan arvosta öljy- ja kaasuteollisuuden varaosia. Larisa ja Nikolai Lisitsynin liiketoimet joutuivat verotarkastusten kohteiksi ja kun maksamattomia veroja ei toiminnasta löytynyt, nostettiin syyte kirjanpitorikoksesta sillä perusteella, ettei asiakkailta tulleita ennakkomaksuja ollut kirjattu yrityksen kirjanpitoon. Keväällä 2002 poliisi otti kiinni Nikolai Lisitsynin Helsingissä ja Larisa Lisitsynin Lappeenrannassa. Edellinen oli kiinni otettuna 60 tuntia ja jälkimmäinen vuorokauden sillä poikkeuksella, että sai hakea lapset kotiin päiväkodista ja koulusta. Niko Trade Oy:n ja Massum Oy:n toimet joutuivat tutkinnan alaisiksi. Nikolai Lisitsynin mukaan liiketoiminnasta jäi tutkinnan aikana jäljelle enää vain 2–3 %. Tuomioistuimen päätös oli, ettei kirjanpitorikoksiin ollut syyllistytty, mihin mennessä kuitenkin Yleisradio oli ehtinyt uutisoimaan, että olisi syyllistytty. Tuloksena Larisa ja Nikolai Lisitsyn nostivat Yleisradiota vastaan kunnianloukkauskanteen, jonka vastaajat hävisivät. Vuonna 2008 Helsingin käräjäoikeus tuomitsi ohjelmajohtaja Ari Järvinen ja jutun tehneen Yleisradion toimittajan maksamaan 30 000 euroa korvauksia kärsimyksistä kahdesta törkeästä kunnianloukkauksesta ja yksityiselämää loukkaavan tiedon paljastamisesta. Yle vei asian hovioikeuteen, joka säilytti tuomion alentaen kuitenkin korvaussummaa 10 000 euroon. ==Lähteet== Luokka:Suomalaiset yrittäjät Luokka:Syntymävuosi puuttuu Luokka:Elävät henkilöt
Diodotos

Diodotos (, ) voi viitata seuraaviin henkilöihin: * Diodotos (427 eaa.), ateenalainen Kleonin vastustaja * Diodotos I (255 eaa.), Baktrian satraappi * Diodotos II (230 eaa.), Kreikkalais-baktrialaisen kuningaskunnan kuningas, Diodotos I:n poika * Diodotos Tryfon (k. 138 eaa.), Seleukidien valtakunnan kuningas * Diodotos (ensimmäinen vuosisata eaa.), stoalainen filosofi, Ciceron opettaja
Rhamphorrhina

Rhamphorrhina on lehtisarvisiin kuuluva kovakuoriaissuku. Sukuun kuuluu kaksi lajia, joita esiintyy Afrikan itä- ja eteläosissa, muun muassa Keniassa, Tansaniassa, Malawissa, Zimbabwessa ja Etelä-Afrikassa. == Lajit == * Rhamphorrhina bertolonii * Rhamphorrhina splendens == Lähteet == == Aiheesta muualla == * Ranzania splendens, C. Campbell's Natural Worlds Luokka:Lehtisarviset
Haythem Mrabet

Haythem Mrabet (, s. 15. lokakuuta 1980 Kébili, Tunisia) on tunisialainen jalkapalloilija, pelipaikaltaan puolustava keskikenttäpelaaja. Hän edustaa Tunisian pääsarjassa ES Sahelia. ==Ura== Mrabet on pelannut vuodesta 2003 lähtien CS Sfaxienissa, jonka paidassa hän voitti muun muassa Tunisian liigacupin ja Arabian Mestarien liigan. Kesäkuussa 2010 Mrabet siirtyi Sudaniin Al-Merreikhiin. puolen vuoden lainasopimuksella.Haythem Mrabet a signé pour Al Merrikh infosfoot 28.6.2010 Viitattu 28.6.2010 Loppukesästä 2011 Mrabet siirtyi ES Sahelin riveihin. ===Maajoukkueura=== Mrabet on pelannut uransa aikana kolme maaottelua, joista ensimmäinen oli vuoden 2005 aikana,National Football Teams Viitattu 6.9.2009 Toisen ottelun hän pelasi 6. syyskuuta 2009 Nigeriaa ystävyysottelussa Egyptiä vastaan.Haythem Mrabet Transfermarkt.co.uk Viitattu 14.12.2009 vastaan käydyssä MM- karsintaottelussaHumberto Coelho Reveals Tunisia Squad For Nigeria Showdown Goal 26.8.2009 Viitattu 6.9.2009 , jossa Mrabet pääsi toisella puoliajalla vaihdosta kentälle loukkaantuneen Khaled Korbin tilalle. Hän syötti myös ottelun loppuhetkillä 2-2 tasoitusmaalin, jonka teki Oussama Darragi. Mrabet oli mukana vuoden 2010 Afrikan kisoissa, jossa hän pelasi yhden ottelun Kamerunia vastaan tultuaan vaihdosta kentälle 83 minuutin kohdalla. ==Saavutukset== *Tunisian liigacup: 2003 *Tunisian cup: 2004, 2009 **Hopeaa: 2010 *Arabian Mestarien liiga: 2004 *Tunisian mestaruus: 2005 *Pohjois-Afrikan Cup-voittajien cup: 2009 *Sudanin cup: 2010 ==Lähteet== Luokka:Tunisialaiset jalkapalloilijat Luokka:Vuonna 1980 syntyneet Luokka:Elävät henkilöt
Heterorrhina

Heterorrhina on lehtisarvisiin kuuluva kovakuoriaissuku. == Lajeja == * Heterorrhina elegans * Heterorrhina leonardi * Heterorrhina macleaya * Heterorrhina macleayi * Heterorrhina micans * Heterorrhina nigritarsis * Heterorrhina obesa * Heterorrhina paupera * Heterorrhina punctatissima * Heterorrhina punctissima * Heterorrhina schadenbergi * Heterorrhina sexmaculata * Heterorrhina simillima * Heterorrhina tibialis * Heterorrhina versicolor == Aiheesta muualla == * Heterorrhina (Genus), ZipcodeZoo.com (englanniksi) Luokka:Lehtisarviset
King Kong (nyrkkeilijä)

King Kong, oikealta nimeltään Ezekiel Dlamini (1. tammikuuta 1921 – 3. huhtikuuta 1957), oli zulu-heimoon kuulunut raskaansarjan nyrkkeilijä. artikkeli, Valitut Palat kesäkuu 1962 Dlamini oli maalaispoika, josta tuli ammattipeluri Johannesburgin pelikortteleissa. 20-vuotiaana hän näki bantumiesten kerhossa ensi kertaa nyrkkeilyä. Hän pilkkasi miehiä jotka tappelivat "tyynyt käsissä", kunnes yksi valmentajista, William “Baby Batter” Mbatha, hermostui ja käski hänen tulla kehään. Pidettyään hetken suunsoittajaa pilkkanaan torjumalla kaikki tämän iskut valmentaja tyrmäsi hänet - ja Dlamini huomasikin että nyrkkeilyssä olikin ideaa. Hänestä tulikin nyrkkeilijä ja raskaassa sarjassa hän saavutti kohtalaisen menestyksen. Nimeksi hänelle annettiin "King Kong",. Mestaruutta King Kong ei koskaan saavuttanut. Hän turhautui ja lopulta hänet karkotettiin nyrkkeilyn piiristä kun hän syyllistyi varoituksista huolimatta jatkuvaan likaisten temppujen käyttöön. King Kong otteli urallaan viisi ammattiottelua joista voitti neljä. Häviämässään ottelussa Kong kohtasi välisarjalaisen Simon Greb Mthimkulun joka tyrmäsi hänet kolmannessa erässä.http://www.thesweetscience.com/boxing- article/4222/life-times-king-kong/ Voittamissaan otteluissa Kong kohtasi debyyttiotteluaan tekeviä nyrkkeilijöitä. Mthimkululle häviämisestä seurasi pilkantekoa, ja King Kong iski kahakassa erään tappelupukarin kuoliaaksi mutta vapautettiin hätävarjelun nimissä. Hänen naisystävänsä Maria Miya jäi kiinni vieraan miehen seurasta ja King Kong puukotti naisen kuoliaaksi. Oikeudessa hän vaati kuolemantuomiota ja raivostui kun tuomioksi tulikin kaksitoista vuotta pakkotyötä. Dlamini hukuttautui vankisiirtolaa ympäröineeseen Rivonia- jokeen 3. huhtikuuta 1957*The Sweet Science: The life and times of King Kong King Kongin elämästä tehtiin vuonna 1959 Johannesburgissa jazz-ooppera mustien harrastenäyttelijöiden voimin. Naispääosaa näytteli laulajatar Miriam Makeba jolle tämä rooli merkitsi lopullista läpimurtoa . Ooppera oli menestys, kotimaassa sitä kävi katsomassa 120 000 henkilöä ja esitys vietiin myös ulkomaille, muun muassa Lontooseen. == Lähteet == * King Kong - musta menestysnäytelmä, artikkeli, Valitut Palat kesäkuu 1962 ===Viitteet=== == Aiheesta muualla == *Boxrec.com *The Sweet Science: The life and times of King Kong Luokka:Eteläafrikkalaiset nyrkkeilijät
Radhouène Ben Ouanes

Radhouène Ben Ouanes (s. 28. huhtikuuta 1980) on tunisialainen jalkapalloilija, pelipaikaltaan hyökkääjä. Hän pelaa tällä hetkellä AS Marsassa. Ben Ouanes voitti Tunisian mestaruuden vuonna 2006 pelattuaan rikkonaisen kauden Esperancessa. ==Saavutukset== *Tunisian cup: 2006 *Tunisian mestaruus: 2006 ==Lähteet== * National Football Teams Luokka:Tunisialaiset jalkapalloilijat Luokka:Vuonna 1980 syntyneet Luokka:Elävät henkilöt
José Luis Blanco

José Luis Blanco Quevedo (s. 3. kesäkuuta 1975 Lloret de Mar)José Luis Blanco Sports Reference LLC. Viitattu 27.1.2011. on espanjalainen estejuoksija, joka kilpailee yleensä 3 000 metrin estejuoksussa. Hänen paras saavutuksensa on Göteborgin EM-kilpailuiden 2006 hopea. Lisäksi hän sijoittui Pariisin MM- kisoissa 2003 kahdeksanneksi ja Helsingin MM-radalla kaksi vuotta myöhemmin neljänneksitoista. Hänen ennätyksensä on 8.12,86 minuuttia, minkä hän juoksi Huelvassa kesäkuussa 2006. Blanco antoi positiivisen dopingnäytteen Espanjan mestaruuskilpailuissa heinäkuussa 2010 ja hän sai kahden vuoden kilpailukiellon, joka päättyi 26. lokakuuta 2012. Hän menetti Barcelonan EM- kilpailuissa 2010 saamansa pronssimitalin. ==Lähteet== * ===Viitteet=== Luokka:Espanjalaiset estejuoksijat Luokka:Espanjalaiset maastojuoksijat Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut yleisurheilijat Luokka:Vuonna 1975 syntyneet Luokka:Elävät henkilöt
Xylotrupes

Xylotrupes on kovakuoriaisiin (Coleoptera) kuuluva suku. == Xylotrupes-sukuun kuuluvia lajeja == * Xylotrupes australicusi * Xylotrupes baumeisteri * Xylotrupes beckeri :* Xylotrupes beckeri intermedius * Xylotrupes dichotomus * Xylotrupes faber * Xylotrupes florensis * Xylotrupes gideon :* Xylotrupes gideon borneensis :* Xylotrupes gideon philippinensis :* Xylotrupes gideon sondaicus :* Xylotrupes gideon sumatrensis * Xylotrupes inarmatus * Xylotrupes lorquini * Xylotrupes lumawigi * Xylotrupes macleayi * Xylotrupes meridionalis * Xylotrupes mniszechi * Xylotrupes pauliani :* Xylotrupes pauliani dayakorum * Xylotrupes pubescens * Xylotrupes socrates * Xylotrupes striatopunctatus * Xylotrupes taprobanus * Xylotrupes ulysses == Aiheesta muualla == * Xylotrupes (Genus), ZipcodeZoo.com (englanniksi) Luokka:Lehtisarviset
Aleksinos

Aleksinos (, ; n. 339–265 eaa.) oli antiikin kreikkalainen megaralaiseen koulukuntaan kuulunut filosofi. Hän oli Eubulideen oppilas. Aleksinos oli kotoisin Eliistä. Väittelevän luonteensa vuoksi häntä kutsuttiin usein ”kiistelijäksi” (, Elenksinos). Aleksinos siirtyi Eliistä Olympiaan, tarkoituksenaan perustaa koulukunta jota kutsuttaisiin olympialaiseksi koulukunnaksi. Hänen oppilaansa kuitenkin tuskastuivat pian elämän laatuun paikassa ja jättivät hänet. Aleksinoksen opetuksista ei ole säilynyt nykyaikaan juuri mitään. Ciceron maininnastaCicero: Academica, II.24. voidaan päätellä hänen käsitelleen sofistisia ongelmia muiden koulukunnan jäsenten tavoin. AthenaiosAthenaios: Deipnosofistai 15. mainitsee paiaanin, jonka Aleksinos kirjoitti makedonialaisen Krateroksen kunniaksi, ja joka laulettiin Delfoissa. Aleksinos kirjoitti myös Zenon Kitionilaista ja historioitsija Eforosta vastaan. Diogenes Laertioksen mukaan hän kuoli ruo'on pistoon uidessaan Alfeios-joessa.Diogenes Laertios: Merkittävien filosofien elämät ja opit II. Aleksinos väitteli vuonna 267/266 eaa. retoriikasta Hermarkhoksen kanssa. Filodemos lainaa teoksessaan Retoriikasta Hermarkhoksen vasta- argumenttia, jossa tämä puolestaan lainaa Aleksinosta. Aleksinos kritisoi retoriikasta kiinnostuneita sofisteja siitä, että he tuhlaavat aikaansa hyödyttömien aiheiden, kuten lausumisen ja muistamisen tutkimiseen sekä runoilijoiden tulkitsemiseen. == Lähteet == Luokka:Megaralaiset filosofit
The Angel and the Gambler

The Angel and the Gambler (suom. "Enkeli ja uhkapeluri") on Iron Maidenin single albumilta Virtual XI (1998). Single julkaistiin kaksi viikkoa ennen albumia. "The Angel and the Gambler" on ensimmäinen Iron Maidenin single, jossa on b-puolena videopätkä ("Afraid to Shoot Strangersin" live- taltioinnista Israelista). Singlellä on myös kaksi kappaletta, jotka ovat levytetty vuosina 1995–1996 The X-Factorin kiertueella. Kappaleen on kirjoittanut yhtyeen basisti Steve Harris. CD-single julkaistiin kahdessa osassa. Ensimmäisessä osassa on juliste, "Virtual XI Fixture List 1998" yhdessä osassa ja yhtye poseeraamassa Iron Maiden -jalkapallovaatteet päällä lempipelaajiensa kanssa. Toisessa osassa on kortteja, jossa muusikot ovat Iron Maiden -jalkapallovaatteissa. Toisessa osassa on myös lyhennetty versio "The Angel and the Gamblerista". Kappale on pitkä ja sisältää monia kosketinsoitinosia. Kappaleen kerto-osa toistetaan 22 kertaa, mistä tulee iso osa pituudesta. Yhdysvaltalainen musiikkiverkkolehti Loudwire listasi sen vuonna 2020 Iron Maidenin uran huonoimmaksi kappaleeksi. ==Musiikkivideo== Kappaleesta on musiikkivideo, jossa on lyhennetty versio kappaleesta. Tähtien sota -henkisessä videossa on tietokoneella tehty maailma, jossa on avaruusolioita vaihtuvassa kuvanlaadussa. Videossa Blaze kävelee baariin ruskea hattu päässään, joka on otettu Somewhere in Time -albumin kannesta (erityisesti "Stranger in a Strange Landin" kannesta). ==Kappaleet== ===CD Part 1=== # # # ===CD Part 2=== # # # ===7" picture disc=== # # === CD maxi single === # # # # ==Soittajat== *Blaze Bayley – laulu *Dave Murray – kitara *Janick Gers – kitara, taustalaulu *Steve Harris – bassokitara, taustalaulu *Nicko McBrain – rummut == Lähteet == Luokka:Iron Maidenin kappaleet Luokka:Vuoden 1998 kappaleet
Kalle Kauhanen

Kalle Jalmari Kauhanen (20. kesäkuuta 1900 Leppävirta – 19. joulukuuta 1969 Joensuu) oli suomalainen poliitikko ja muurari. Hän toimi kansanedustajana Kuopion läänin itäisestä vaalipiiristä vuosina 1945–1951 ja 1954–1958. Kauhanen edusti Suomen kansan demokraattista liittoa, kunnes hän loppuvuonna 1949 siirtyi Suomen sosialidemokraattiseen puolueeseen. Kauhanen oli mukana äärivasemmiston toiminnassa 1920-luvulta alkaen. Vuosina 1931–1934 hän oli vankilassa poliittisista syistä. 1940-luvun lopussa Kauhanen ajautui erimielisyyksiin Suomen kommunistisen puolueen kanssa, mikä johti lopulta erottamiseen.Veli-Pekka Leppänen: Ohranasta oppositioon. Kommunistit Helsingissä 1944–1951, s. 603–604. SKP:n Helsingin piirijärjestö, 1994. Kiistat tulivat julkisuuteen lokakuussa 1948, kun Kauhanen ei suostunut allekirjoittamaan SKDL:n välikysymystä.Kimmo Rentola: Niin kylmää että polttaa, s. 554–555. Otava, 1997. Kauhanen ei suostunut itsekritiikkiin, ja SKP leimasi miehen titolaiseksi. SDP:hen siirryttyään Kauhanen antoi kielteiset kokemuksensa uuden puolueensa propagandakäyttöön. Kauhanen työskenteli muurarina Varkaudessa ja Kuusjärvellä vuoteen 1945 asti. Hän kuului Kuusjärven ja Outokummun kunnanvaltuustoihin. Vuoden 1956 presidentinvaaleissa hän oli yksi sosialidemokraattien valitsijamiehistä. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Suomen Sosialidemokraattisen Puolueen poliitikot Luokka:Outokummun kaupunginvaltuutetut Luokka:Pohjois-Karjalan vaalipiiri Luokka:Suomalaiset muurarit Luokka:Vuonna 1900 syntyneet Luokka:Vuonna 1969 kuolleet
Mehdi Meriah

Mehdi Meriah (, s. 5. heinäkuuta 1979 Ariana, Tunisia) on tunisialainen entinen jalkapalloilija. Pelipaikaltaan vasen laitapuolustaja. Hän edusti Tunisian pääsarjassa muun muassa Club Africainia, US Monastiria ja ES Sahelia. ==Seuraura== Meriah aloitteli uraansa Club Africainin riveissä kaudella 1998–1999, josta hän siirtyi vuonna 2000 yhdeksi kaudeksi AS Arianaan. Vuonna 2001 Meriah AS Djerbaan, jossa hän pelasi aina vuoteen 2004 asti, käyden pelaamassa yhden kauden lainalla EGS Gafsassa. Matka jatkui US Monastiriin, jossa Meriah teki läpimurtonsa kuuluen Tunisian liigan parhaimpiin puolustajiin. Vakuuttavan kauden päätteeksi hän siirtyi tammikuussa 2006 kesken kauden 2005–2006 ES Saheliin, jossa Meriah on saavuttanut eniten menestystä voittaen muun muassa Tunisian liigamestaruuden kaudella 2006–2007, Afrikan Mestarien liigan ja Afrikan Super Cupin. Huhtikuussa 2009 Club Africain ilmoitti tehneensä alustavan sopimuksen Meriahin kanssa, jonka olisi tarkoitus pelata kaudesta 2009–2010 lähtien vanhassa seurassaan. Myöhemmin sopimuksen ilmoitettiin olevan kolmivuotinen. ==Maajoukkueura== Meriahin maajoukkueura alkoi 2. kesäkuuta 2006 Uruguayta vastaan pelatussa ystävyysottelussa. Hänet oli nimetty myös vuoden 2006 MM-kisamiehistöön, mutta viikko ennen kisoja Meriah loukkaantui vakavasti joutuen jättämään kisat väliin. Hänen tilalleen valittiin hyökkääjä Haykel Guemamdia. Meriah kuitenkin pääsi seuraaviin arvokisoihin, kun hänet valittiin Tunisian joukkueeseen Ghanassa pidettyihin vuoden 2008 Afrikan-mestaruuskisoihin. Meriah palasi takaisin maajoukkueeseen lähes kahden vuoden tauon jälkeen, tultuaan vaihdosta kentälle ottelussa Ranskaa vastaan 30. toukokuuta 2010. ==Saavutukset== * Afrikan Super Cup: 2008 * Afrikan Mestarien liiga: 2007 * Tunisian mestaruus: 2007 * Afrikan Confederation Cup: 2006 * Tunisian cup: 2000 ==Lähteet== ==Aiheesta muualla== *Transfermarkt *Kawarji.com *Mehdi Meriah ES Sahelin sivustolla Luokka:Tunisialaiset jalkapalloilijat Luokka:Vuonna 1979 syntyneet Luokka:Elävät henkilöt
Erno Haukkala

Erno Matias Haukkala on suomalainen pasunisti.https://kansalliskirjasto.finna.fi/AuthorityRecord/melinda.(FI- ASTERI-N)000195862 Hän soittaa muun muassa The Soul Investigators, Bad Ass Brass, Ayekooto Afrobeat International, Mojakka, Alamaailman Vasarat, Astro Can Caravan, Jätkäjätkät, Soul Captain Band, Laulurastas, ja Paukkumaissi -yhtyeissä. Pasuunan lisäksi hän soittaa myös huilua ja tuubaa. Vuonna 2018 Haukkala julkaisi The Soul Investigatorsin kanssa albumin Scorpion Man nimellä Ernie Hawks.https://suomenkuvalehti.fi/kulttuuri/mystinen-huilumies-ernie- hawks-on-oikeasti-erno-haukkala/ == Lähteet == == Aiheesta muualla == Luokka:Suomalaiset pasunistit Luokka:Syntymävuosi puuttuu Luokka:Elävät henkilöt
Harald Schmid

Harald Schmid (s. 29. syyskuuta 1957 Hanau) on länsisaksalainen 400 metrin aitajuoksija ja olympiamitalisti. Hän on lajissaan ainoa kolminkertainen Euroopan mestari ja vielä vuoden 2020 lopussa kaikkien aikojen kolmanneksi nopein eurooppalainen. Harald Schmid sijoittui vuonna 1975 nuorten EM- kilpailujen 400 metrin juoksussa seitsemänneksi. Seuraavana vuonna hän oli ottanut aitajuoksun päälajikseen ja juoksi nuorten maailmanennätyksen 49,61 s. Montréalin olympialaisten aitajuoksussa hänet hylättiin hänen vietyään jalkansa yhden aidan sivuitse. Olympiapronssia hän sai 4 × 400 metrin viestijuoksussa. Vuonna 1977 hän voitti Berliinissä olympiavoittaja Edwin Mosesin, minkä jälkeen Moses olikin voittamaton lähes kymmenen vuoden ajan. Prahan EM-kilpailuissa 1978 Schmid voitti kaksi kultamitalia. Hän voitti 400 metrin aitajuoksun ajalla 48,51 s jättäen seuraavaksi nopeinta yli sekunnilla. Toinen kultamitali tuli viestistä, jossa hän juoksi ankkuriosuuden. Vuoden 1979 Euroopan cupin finaalissa hän voitti 400 metrin sileän matkan ja 400 metrin aidat samana päivänä. Samana vuonna Méxicon universiadeissa hän voitti kultaa sileällä 400 metrillä ajalla 44,98 s. Moskovan 1980 olympialaiset jäivät häneltä väliin olympiaboikotin vuoksi. Ateenan EM-kilpailuissa 1982 Schmid voitti jälleen kaksi mestaruutta ja jätti taaskin 400 metrin aitajuoksussa seuraavaa yli sekunnilla voittoajan ollessa uusi Euroopan ennätys 47,48 s. Viestissä hän juoksi toisen osuuden. Helsingin MM- kilpailuissa 1983 hän hävisi Edwin Mosesille yli sekunnin mutta oli selvästi toiseksi nopein. Toisen hopeamitalin hän sai 4 × 400 metrin viestissä. Los Angelesin 1984 olympialaisissa hän sai aitajuoksussa pronssia edellään isäntämaan Moses ja Danny Harris. Stuttgartin EM-kilpailuissa 1986 Schmid voitti 400 metrin aitajuoksussa kolmannen Euroopan mestaruutensa. Tällä kertaa eroa seuraavaan oli vain 0,11 sekuntia (Schmidin aika oli 48,65 s). Viestijuoksussa Länsi-Saksan joukkue sijoittui hopealle. Rooman MM- kilpailuissa 1987 Moses, Harris ja Schmid kävivät tiukan kamppailun, jossa Schmid sivusi Euroopan ennätystään 47,48 s mutta jäi pronssille samalla ajalla Harrisin kanssa ja 0,02 sekuntia Mosesille hävinneenä. Viestijuoksussa Länsi- Saksan joukkue sijoittui neljänneksi. Schmid päätti arvokisauransa vuonna 1988 Soulin olympialaisiin sijoittuen aitajuoksussa seitsemänneksi. Harald Schmidin ennätyksen 47,48 s on vuoden 2020 loppuun mennessä eurooppalaisista alittaneet vain ranskalainen Stéphane Diagana ja norjalainen Karsten Warholm. == Henkilökohtainen elämä == Schmid on urheilutieteiden tohtori ja hänet nimitettiin IAAF:n urheilijoiden toimikuntaan vuonna 1999. Hän osallistuu aktiivisesti huumeiden vastaisiin kampanjoihin ja kannustaa lasten urheilutoimintaa. Schmid on naimisissa puolalaisen aitajuoksijan Elżbieta Rabsztynin kanssa. ==Lähteet== * * * * * ===Viitteet=== Luokka:Saksalaiset 400 metrin aitajuoksijat Luokka:Saksalaiset olympiamitalistit Luokka:Vuonna 1957 syntyneet Luokka:Elävät henkilöt
Circus (Britney Spearsin kappale)

"Circus" on Britney Spearsin toinen single artistin kuudennelta studioalbumilta Circus. ==Kappaleet== ;Promo # Circus — 3:12 # Circus (Instrumental) — 3:12 ;CD-single (Australia/Eurooppa/Korea) # Circus — 3:12 # Womanizer (Mike Rizzo Funk Generation Edit) — 3:51 ;Maxisingle (Australia/Eurooppa) # Circus — 3:12 # Circus (Tom Neville's Ringleader Remix) — 7:52 # Circus (Diplo Circus Remix) — 4:24 # Circus (Junior Vasquez Club Circus) — 9:01 \+ Circus (Video) ;Digitaalinen # Circus — 3:12 # Circus (Tom Neville's Ringleader Remix) — 7:52 ;Digitaalinen EP — The Remixes #Circus (Diplo Circus Remix) — 4:24 #Circus (Tom Neville's Ringleader Remix) — 7:52 #Circus (Villains Remix) — 5:17 #Circus (Linus Love Remix) — 4:39 #Circus (Junior Vasquez Electric Circus) — 9:02 ==Musiikkivideo== Spears vahvisti MTV Europe Music Awards:ssa 6. marraskuuta, että kappaleelle kuvataan musiikkivideo. Musiikkivideo julkaistiin YouTubessa marraskuussa. Musiikkivideo esittää nimensä mukaisesti sirkusta. ==Suomen listasijoitukset== Lista Sijoitus Latauslista 13 Singlelista 15 ==Myynti== Maa Luokitus Myynti Australia Platinaahttp://ariacharts.com.au/pages/charts_display_singles.asp?chart=1U50 70 000+ Tanska Kultaahttp://www.hitlisterne.dk/hl07/tracklisten.asp?list=t40 7 500+ Uusi-Seelanti Kultaahttp://www.rianz.org.nz/rianz/chart.asp 7 500+http://www.rianz.org.nz/rianz/chart_facts.asp Yhdysvallat 2 000 000+http://new.music.yahoo.com/blogs/chart_watch/32895/week-ending- april-5-2009-a-prince-beats-a-king-of-pop/ ==Julkisuus== Videolla näkyvät norsut herättivät kohua eläinaktivistien keskuudessa. Norsujen hoitajat ja kouluttaja rauhoittelivat heitä kertomalla että eläinten hyvinvointia tarkkailtiin ja niitä hoidettiin kuvauksissa hyvin. == Lähteet == Luokka:Britney Spearsin kappaleet Luokka: Vuoden 2008 kappaleet
Jääkiekon SM-liigakausi 1979–1980

Jääkiekon SM-liigan kausi 1979-1980 oli järjestykseltään SM-liigan viides kausi. Sarjassa pelattiin kymmenen joukkueen nelinkertainen runkosarja, jonka jälkeen pelattiin neljän parhaan pudotuspelit. Kaksi viimeistä joutuivat SM- liigakarsintaan kahden I-divisioonan parhaan joukkueen kanssa. Mestaruuden voitti HIFK, hopeaa sai Ässät ja pronssia Kärpät, jolle se oli ensimmäinen mitali SM-liigassa. Runkosarjan voitti TPS. Liigasta putosi KooVee. == Runkosarja == SM-liiga O V T H TM PM P TPS 36 26 4 6 209 122 56 HIFK 36 24 5 7 238 144 53 Kärpät 36 18 6 12 193 154 42 Ässät 36 18 5 13 189 167 41 Tappara 36 15 6 15 170 169 36 Lukko 36 15 4 17 184 190 34 Kiekkoreipas 36 14 4 18 151 153 32 Ilves 36 11 8 17 151 189 30 Jokerit 36 11 4 21 151 199 26 KooVee 36 4 2 30 153 302 10 Neljä parasta välieriin, kaksi heikointa SM-liigakarsintaan. ==Pudotuspelit== ===Välierät=== TPS–Ässät TPS Ässät 6–1 Ässät TPS 6–3 TPS Ässät 3–4 ja. Ässät TPS 9–2 Ässät loppuotteluihin voitoin 3–1. HIFK–Kärpät HIFK Kärpät 4–3 Kärpät HIFK 3–1 HIFK Kärpät 6–3 Kärpät HIFK 2–4 HIFK loppuotteluihin voitoin 3–1. ===Pronssiottelut=== TPS–Kärpät TPS Kärpät 2–12 Kärpät TPS 8–7 Kärpille pronssia voitoin 2–0. ===Loppuottelut=== Ässät–HIFK HIFK Ässät 7–5 Ässät HIFK 2–4 HIFK Ässät 6–5 HIFK mestari voitoin 3–0. ==Palkinnot== Runkosarjan paras pistemies oli HIFK:n Matti Hagman joka 35 ottelussa keräsi tehot 37+50 =87 ollen myös paras maalintekijä ja syöttäjä. Maalivahtien tilastossa paras oli Jorma Valtonen, TPS, jolle lauottiin 9,99 kiekkoa kutakin maalia kohti (799 laukausta - 80 maalia), torjuntaprosentti on näin 89,99. Hagman oli myös pudotuspelien tehokkain saldolla 3+10 = 13 seitsemässä ottelussa. ==Liigakarsinta== SM-liiga O V T H TM PM P SaiPa 6 4 1 1 45 27 9 Jokerit 6 4 1 1 49 34 9 HPK 6 1 2 3 30 38 4 KooVee 6 1 0 5 22 47 2 Jokerit säilyi ja SaiPa nousi SM-liigaan. KooVee putosi I-divisioonaan. ==Lähteet== * * * MMM 1981 (ISBN 951-1-05971-8) * Suuri Jääkiekkoteos 3 (ISBN 951-9466-31-2) Luokka:Jääkiekon SM-liigakaudet Luokka:Vuoden 1979 jääkiekko Luokka:Vuoden 1980 jääkiekko
Jääkiekon SM-liigakausi 1985–1986

Jääkiekon SM-liigan kausi 1985–1986 oli jäjestykseltään SM-liigan 11. kausi. Mestaruuden voitti Tappara, hopeaa sai HIFK ja pronssia Kärpät. Tappara voitti myös runkosarjan. == Runkosarja == O V T H TM PM ME P Tappara 36 21 6 9 179 125 +54 48 HIFK 36 23 1 12 178 134 +44 47 TPS 36 18 5 13 153 139 +14 41 Kärpät 36 19 3 14 138 139 -1 41 JyP HT 36 19 1 16 143 135 +8 39 Ilves 36 17 4 15 159 143 +16 38 Ässät 36 17 3 16 186 168 +18 37 Lukko 36 15 1 20 160 192 -32 31 Jokerit 36 10 2 24 131 181 -50 22 SaiPa 36 7 2 27 98 169 -71 16 SaiPa putosi suoraan, tilalle nousi I-divisioonan voittaja KalPa. Runkosarjan paras pistemies oli Arto Javanainen, Ässät 44+27 = 71 ==Semifinaalit== * Tappara - Kärpät 8-0 , Kärpät - Tappara 2-5 , Tappara - Kärpät 4-3. Tappara finaaliin voitoin 3–0. * HIFK - TPS 5-4(ja), TPS - HIFK 3-1 , HIFK - TPS 2-5 , TPS - HIFK 2-3 , HIFK - TPS 3-2. HIFK finaaliin voitoin 3–2. ==Pronssiottelut== * Kärpät - TPS 4-3 , TPS - Kärpät 3-7. Kärpille pronssia voitoin 2–0. ==Loppuottelut== * Tappara - HIFK 7-6 , HIFK - Tappara 1-0 , Tappara - HIFK 3-2 , HIFK - Tappara 2-6 , Tappara - HIFK 3-1. Tappara mestariksi voitoin 4–1. Pudotuspelien paras pistemies oli Timo Susi, Tappara 5+7 = 12. ==Liigakarsinta== karsintasarja O V T H TM PM ME P TuTo 6 4 0 2 26 15 +11 8 Jokerit 6 4 0 2 34 30 +4 8 KooKoo 6 2 0 4 20 25 -5 4 HPK 6 2 0 4 24 34 -10 4 Uusintaottelu: TuTo - Jokerit 1-4. Jokerit säilytti SM-liigapaikkansa. ==Lähteet== * Hockey Archives * Urheilujätti: Urheilun vuosikirja, Gummerus, 1987. ISBN 951-20-2930-8. Luokka:Jääkiekon SM-liigakaudet Luokka:Jääkiekkosarjojen kausi 1985–1986
Motomi Kyousuke

Motomi Kyousuke (https://myanimelist.net/people/3218/Kyousuke_Motomi) on japanilainen mangaka. Hänen töitään ovat muun muassa Beast Master, Dengeki Daisy, Otokomae! Beads Club, Purikyu sekä oneshotit Seishun Survival ja Penguin Prince. Useimmat artistin mangat ovat genreiltään romanssia, shōjoa ja komediaa. Päähenkilönä yleensä teini-ikäinen tyttö. == Lähteet == == Aiheesta muualla == * Luokka:Japanilaiset sarjakuvantekijät Luokka:Syntymävuosi puuttuu Luokka:Elävät henkilöt
Levytykset 81–86

Levytykset 81–86 on punkyhtye Kohu-63:n kokoelma-albumi, joka julkaistiin 19. marraskuuta 2008. Kokoelma sisältää kaiken Poko Rekordsille levytetyn tuotannon, eli Lisää verta historiaan -albumin, Valtaa ei loistoa -mini-LP:n sekä EP:t Pelimannimusaa ja Kolme vuotta myöhemmin. == Kappaleet == # Synti # Paavola # Idiootti # Viimeinen valssi # Valtaa I # Huorra # Aivopesu # Kulttuuriarmeija # Valtaa II # Puhtaat # Härpsälä Kids # Rakkaus on sairautta # Lisää verta historiaan # Sotaa # Valtaa III # Turmellus # Ihmisii? # Teillä ei oo maailmaa # Tulevaisuus lohduttaa # Tääkö on vapautta # Me ollaan jumalia # Olet täydellinen # Valtaa IV # Kyllästynyt # Näytä niille # Kaatakaa rauhanjuna # Punakaartilaisten marssi # Henkipatto # Salattua historiaa # Mä vain tanssin == Lähteet == * Albumi Poko Rekordsin sivuilla Luokka:Vuoden 2008 kokoelma-albumit Luokka:Kohu-63:n albumit
Jääkiekon SM-liigakausi 1990–1991

Jääkiekon SM-liigan kausi 1990–1991 oli järjestykseltään 16. SM-liigan kausi. Mestaruuden voitti TPS, hopeaa sai KalPa ja pronssia HPK. KalPalle hopeamitali oli sen historian ensimmäinen SM-mitali. TPS voitti myös runkosarjan. == Runkosarja == O V T H TM PM ME P TPS 44 27 5 12 168 109 +59 59 KalPa 44 24 4 16 174 170 +4 52 JyP HT 44 22 4 18 177 136 +41 48 HPK 44 21 5 18 173 181 -8 47 HIFK 44 22 1 21 169 163 +6 45 Tappara 44 21 3 20 187 188 -1 45 Hockeyreipas 44 21 2 21 169 170 -1 44 Ässät 44 20 3 21 182 191 -9 43 Jokerit 44 17 6 21 150 162 -12 40 Ilves 44 16 6 22 158 185 -27 38 Lukko 44 16 3 25 178 177 +1 35 SaiPa 44 15 2 27 164 217 -53 32 SaiPa putosi suoraan 1. divisioonaan. ===Runkosarjan pistepörssi=== # Pelaaja Joukkue Maalit Syötöt Pisteet 1\. Teppo Kivelä HPK 23 50 73 2\. Esa Keskinen Lukko 17 51 68 3\. Jari Lindroos JyP HT 26 36 62 ==Puolivälierät== * JyP HT - Tappara 7-2 , Tappara - JyP HT 4-3(ja), JyP HT - Tappara 3-2. JyP HT välieriin voitoin 2–1. * HPK - HIFK 2-4 , HIFK - HPK 3-4 , HPK - HIFK 8-3. HPK välieriin voitoin 2–1. ==Välierät== * TPS - HPK 8-0 , HPK - TPS 4-3 , TPS - HPK 3-0 , HPK - TPS 1-3. TPS finaaliin voitoin 3–1. * KalPa - JyP HT 2-1 , JyP HT - KalPa 3-4 , KalPa - JyP HT 3-2(ja). KalPa finaaliin voitoin 3–0. ==Pronssiottelu== * JyP HT - HPK 3-6 ==Loppuottelut== * TPS - KalPa 5-1 , KalPa - TPS 3-4 , TPS - KalPa 4-3 , KalPa - TPS 6-2 , TPS - KalPa 7-2. TPS mestariksi voitoin 4–1. Pudotuspelien paras pistemies oli Teppo Kivelä, HPK 5+7 = 12. ==Liigakarsinta== * Lukko - Kärpät 5-4 , Kärpät - Lukko 5-0 , Lukko - Kärpät 7-1 , Kärpät - Lukko 4-7 Lukko säilyi liigassa, jonne nousi suoraan 1. divisioonan voittaja Joensuun Kiekko- Pojat. ==Lähteet== * Hockey Archives * Urheilun vuosikirja 1992 (ISBN 951-96269-2-1) Luokka:Jääkiekon SM-liigakaudet Luokka:Jääkiekkosarjojen kausi 1990–1991
Lisää verta historiaan

Lisää verta historiaan on punkyhtye Kohu-63:n esikoisalbumi. Se julkaistiin lokakuu 1982 levymerkillä Poko Records. == Kappaleet == ;A-puoli # # # # # # # # ;B-puoli # * # # # # # # # == Kokoonpano == * Lättä – laulu * Simo – kitara * Kulppi – basso * Futu – rummut == Lähteet == * Finnmusic.fi Luokka:Vuoden 1982 esikoisalbumit Luokka:Kohu-63:n albumit
Emil August Göldi

Emil August Göldi (kirjoitetaan myös Goeldi) (28. elokuuta 1859 Nesslau- Krummenau, Sveitsi – 5. heinäkuuta 1917 Bern (kuolinpaikaksi mainitaan myös Zürich)) oli sveitsiläis-brasilialainen luonnontieteilijä ja eläintieteilijä. Göldi opiskeli eläintiedettä Jenan yliopistossa Ernst Haeckelin johdolla. Vuonna 1884 Ladislau de Souza Mello Netto, Musei Imperial e Nacionalin johtaja, kutsui Göldin työskentelemään museoonsa. Göldi saapui Rio de Janeiroon 1885 ja aloitti työnsä Brasilian Kansallismuseossa (nykyisin Museu Nacional do Rio de Janeiro). Göldi erotettiin toukokuussa 1890, paljolti poliittisten syiden takia. Parán kuvernööri Lauro Sodré kutsui silloin Göldin kohentamaan Parán luonnonhistoriallista ja etnografista museota Belémissä. Museon oli perustanut Domingos Soares Ferreira Penna vuonna 1866. Göldi saapui Belémiin 9. kesäkuuta 1894. Hän sai avustajikseen useita ulkomaisia tutkijoita, muun muassa sveitsiläisen kasvitieteilijän Jacques Hüberin (1867–1914), saksalaisen eläintieteilijän Maria Emilie Snethlagen (1868–1929), geologit Friedrich Katzer (1861–1925) ja Alexander Karl von Kraatz-Koschlau (1867–1900), sekä hyönteistieteilijä, kansatieteilijä ja kasvitieteilijä Adolpho Ducken (1876–1959). Museo nimettiin Göldin kunniaksi Museu Paraense Emílio Goeldiksi vuonna 1902. Vuonna 1905 Göldi luopui virastaan terveydellisistä syistä ja muutti takaisin Sveitsiin. Museonjohtajina toimivat Göldin jälkeen Hüber, Snethlage ja Ducke. Vuonna 1889 Göldi avioitui Adelina Meyerin kanssa ja heille syntyi kuusi lasta: Walther Eugenio Goeldi (1890–1960), Cornélia Goeldi (1891–1975), Leonie Goeldi (1892–1965), Mathilde Goeldi (1894–1983), Oswaldo Goeldi (1895–1961) ja Arnaldo Goeldi (1897–1977).Elämäkerta Göldi nimesi ja kuvaili linnuista muun muassa paksunokkajakamarin (Galbalcyrhynchus purusianus). Hänen kunniakseen on nimetty isonokimuura (Myrmeciza goeldii).ITIS == Lähteet == == Aiheesta muualla == * Museu Paraense Emílio Goeldi Luokka:Brasilialaiset ornitologit Luokka:Sveitsiläiset eläintieteilijät Luokka:Vuonna 1859 syntyneet Luokka:Vuonna 1917 kuolleet
Lava (DVD)

__NOTOC__ Lava on Ismo Alanko Teholla -yhtyeen DVD, joka julkaistiin 22. huhtikuuta 2009 levymerkillä Fullsteam Records. Se sisältää yhtyeen keikkataltiointeja vuosilta 2007–2008. Julkaisu debytoi Suomen virallisen musiikki-DVD -listan ensimmäisellä sijalla, ja se pysyi listalla yhteensä viisi viikkoa.Musiikkituottajat: Ismo Alank Teholla – Lava == Sisältö == === DVD 1 === ==== Joensuun teatteri 11.3.2007 ==== # Laulu # Hallanvaara # Risteys # Paratiisin puu # Harsoinen teräs # Vallankumous # Tuuli # Kaksin # Nokian takana # Pelkurit # Peltirumpu # Taiteilijaelämää ==== Jouluvastaanotto 24.12.2007 ==== Esitetty TV2:lla Jouluaattona 2007 # On jouluyö, nyt laulaa saa # Talvi # Päästänkö irti # Tällä tiellä # Varpunen jouluaamuna # Kun Suomi Putos Puusta # Seitsemän päivää # Hei tonttu-ukot ==== Muut ==== * IRC- gallerian jouluspecial/Tonttu-Ukot & Räkäistä ja Tarttuvaa * Taustajoukot * Tehon soitinesittely * Hetki levy-yhtiössä === DVD 2 === ==== Hyvinkääsali 14.3.2008 ==== # Kuka puhuu # Päästänkö irti # Räkäistä ja tarttuvaa # Sauna # Seitsemän päivää # Tällä tiellä # Kun rakkaus on rikki # Lokki # Kuka teki huorin # Säkenöivä voima # Pelko # Muoviruusuja omenapuissa # Taivaan tulet # Kulkurin iltakalja # Äidinrakkaus # Kun Suomi putos puusta # Elämä naurattaa # Elintaso # Puupää # Levottomat jalat # Rakas rämä elämä # Tuulipuvun tuolla puolen # Vittu kun vituttaa # Hetki hautausmaalla # Rakkaudesta # Kanoottilaulu ==== Tampere Ratina 9.8.2008 ==== # Kuka teki huorin # 2×1=1 (w/ Jonna Tervomaa) # Puupää # Pelko ==== Ilosaarirock 12.7.2008 ==== # Räkäistä ja tarttuvaa # Levottomat jalat ==== Musiikkivideot ==== # Päästänkö irti # Seitsemän päivää # Räkäistä ja tarttuvaa == Arvostelut == * Smackthejack.net: Smackthejack.net: Levyarvio == Lähteet == * Provisual Oy * Levykauppa Äx === Viitteet === Luokka:Vuoden 2009 konserttitallenteet Luokka:Ismo Alanko Luokka:Musiikki-DVD:t Luokka:Konserttielokuvat
Rock Rock Tonight

Rockin Rockin Tonight on suomalaisen Hurriganes-yhtyeen julkaisematta jäänyt kokoelma-albumi vuodelta 2008. Se oli tarkoitus julkaista uutena, 24-bittisenä uudelleen digitaalisesti korjattuna versiona. Remu Aaltosen ja Warner Musicin yhteisellä päätöksellä sitä ei kuitenkaan lopulta julkaistu. == Kappaleet == # Good Morning Little Schoolgirl # Keep On Knocking # It Ain`t What You Do # In The Nude # Do You Wanna Dance # Oowee-Oohla # I Will Stay # Hot Wheels # My Only One # Tiger # Say Mama # Red River Rock # Eight Days a Week # My Sweet Lily # Bourbon Street # Tallahassee Lassie # Hey Groupie # Honey I'm Leaving # Get On # Shakin All Over # Crazy Days # Walkin the Dog # An Awful Crime # Phone Rang # Roadrunner == Lähteet == Luokka:Hurriganesin kokoelma-albumit Luokka:Julkaisemattomat albumit Luokka:Vuoden 2008 kokoelma-albumit
Turtola (Tampere)

Turtola on yksi Tampereen kaupunginosista. Se sijaitsee Kaakkois-Tampereella noin viiden kilometrin päässä keskustasta. Sen naapurikaupunginosia ovat Muotiala, Aakkula, Messukylä, Viiala ja Korkinmäki. Turtolassa oli vuoden 2022 tilastojen mukaan 969 asukasta. Turtolassa sijaitsee yksi Tampereen hypermarkettikeskittymistä. Kauppakeskittymä käsittääkin suuren osan kaupunginosasta, ja asutus sijoittuu pääosin keskittymän pohjois- ja itäpuolelle. Turtola rajautuu pohjoisosassa puistoalueeseen ja Messukylän golfkenttään. Kaupunginosan eteläosassa on puolet Hervannan valtaväylän ja Pyhäjärventien välisestä liittymäalueesta. Vuoden 1540 maakirjassa mainittu Turtola oli yksi Messukylän – alkujaan Suur-Pirkkalan pitäjään kuuluneen Messukylän henkikirjakylän – taloista. Kuitenkin jo vuodelta 1465 olevassa asiakirjassa mainitaan Messukylän jakokunnan edustajana Olaff Twrdo. Täyttä varmuutta Turto-nimen alkuperästä ei ole, mutta professori Viljo Nissilän mukaan Turto-nimi on yhdistettävissä verbiin turtua ja adjektiiviin turta. Myös professori K. V. Kaukovalta yhdistää sanan adjektiiviin turta merkitykseen ’raskasmielinen ja vakava’. Samaa juurta on mahdollisesti kylännimi Tursola Kangasalla ja Sahalahdella. Turto-nimi on joissakin lähteissä yhdistetty myös ruotsalaiseen miehennimeen Tord. Turtolasta tuli rustholli 1700-luvulla ja se jaettiin kahteen osaan, Turtolaan ja Turtoseen, vuonna 1773. Turtolasta tuli vuonna 1947 osa Tamperetta, kun Messukylän kunta liitettiin Tampereeseen. Kaupunginosan ensimmäinen asemakaava hyväksyttiin vuonna 1963. ==Lähteet== * Sijainti kartalla * Turtolan kauppakeskus * Maija Louhivaara: Tampereen kadunnimet, s. 155. Tampereen museoiden julkaisuja 51, 1999, Tampere. ISBN 951-609-105-9. === Viitteet === Luokka:Tampereen tilastoalueet Luokka:Tampereen kaupunginosat Luokka:Turtola (suunnittelualue)
Agustín de Iturbide

Agustín Cosme Damián de Iturbide y Arámburu (27. syyskuuta 1783 – 19. heinäkuuta 1824) oli meksikolainen maanomistaja, itsenäisyystaistelija, poliitikko ja Meksikon ensimmäisen keisarikunnan ainoa keisari. Hän hallitsi Meksikoa nimellä Agustín I vuosina 1822–1823. ==Keisarina== Meksikon itsenäistyttyä konservatiivit halusivat maasta kuningaskunnan Euroopan maiden tapaan. Yksikään eurooppalaisista kuningassuvuista ei kuitenkaan suostunut lähettämään meksikolaisille hallitsijaa, sillä uuden valtion asema sen entiseen emämaahan, Espanjaan nähden oli vielä epävarma. Näin päädyttiin etsimään johtajaa Meksikon sisältä, ja konservatiivit ja armeija tukivat sotilasjohtajana kunnostautunutta Iturbidea. Tämä kieltäytyi aluksi keisarin virasta, koska katsoi olevansa liian alhaista syntyperää. Kuitenkin jo seuraavana päivänä kongressi äänesti hänestä hallitsijan äänin 77–15, ja Iturbide kruunattiin Meksikon keisariksi 21. heinäkuuta 1822. Hallitsijana Agustín I oli ankaran militaristinen ja teloitutti surutta vastustajansa. Tämä herätti kasvavaa närkästystä meksikolaisissa. Vuonna 1823 ryhmä maakuntien kuvernöörejä ja sotilasjohtajia, muun muassa Guadalupe Victoria ja Antonio López de Santa Anna, kokosivatkin julistuksen, jossa vaadittiin Agustínin eroa ja Meksikon muuttamista tasavallaksi. ==Valtakauden päätös== Agustín I taipui painostuksen alla ja luopui kruunustaan 19. maaliskuuta 1823. Valtio tarjosi Iturbidelle eläkkeen, ja hän matkasi ensin Italiaan ja sieltä Lontooseen, jossa julkaisi omaelämäkerran keisarikaudestaan. Agustín ei ollut kuitenkaan tyytyväinen eloonsa Euroopassa ja päätti palata kotimaahansa, joka oli ajautunut hyvin epävakaaseen tilaan. Meksikon hallitus oli julistanut Iturbiden uhkaksi valtiolle ja teloitettavaksi, mikäli hänet tavattaisiin Meksikon maaperällä. Agustín oli tästä tietämätön ja nousi maihin Soto la Marinassa, Tamaulipasissa 15. heinäkuuta 1824. Hänet pidätettiin välittömästi ja ammuttiin muutaman päivän päästä. ==Muuta== *Agustín Iturbide avioitui helmikuussa 1805, ja hänellä oli vaimonsa kanssa kaikkiaan kymmenen lasta. *1838 Iturbiden maalliset jäänteet kaivettiin ylös ja siirrettiin konservatiivisen presidentin Anastasio Bustamanten päätöksellä Méxicossa sijaitsevaan katedraaliin. *Maksimilian I, Meksikon toinen ja toistaiseksi viimeinen keisari, adoptoi Agustín Iturbiden pojanpojan Agustín de Iturbide y Greenin ja nimesi tämän seuraajakseen vuonna 1865. ==Aiheesta muualla== Luokka:Aateliset Luokka:Meksikolaiset henkilöt Luokka:Meksikon keisarit Luokka:Maanpetoksesta teloitetut Luokka:Vuonna 1783 syntyneet Luokka:Vuonna 1824 kuolleet
Marianne Stenius

Marianne Stenius (s. 1951) on suomalainen taloustieteilijä. ==Elämä== Stenius valmistui Helsingin yliopistosta valtiotieteen maisteriksi vuonna 1973, lisensiaatiksi vuonna 1979, ja valtiotieteen tohtorin arvon hän sai vuonna 1986.Marianne Stenius, HARIS Hanken Research Information System . Viitattu 15.7.2016.Marianne Stenius. Linkedin (käyttäjätunnuksella). Viitattu 15.7.2016. Vuodesta 2014 hän on Åbo Akademin hallituksen puheenjohtaja.Marianne Stenius valittiin Åbo Akademin hallituksen puheenjohtajaksi. Åbo Akademi. Viitattu 15.7.2016. Stenius on toiminut Svenska handelshögskolan -kauppakorkeakoulun rahoituksen professorina vuodesta 1990 lähtien. Lisäksi hän on dosentti Åbo Akademissa ja Helsingin yliopiston valtiotieteellisessä tiedekunnassa.Helsingin yliopiston taloustieteen oppiaineen dosentit Viitattu 15.7.2016 Stenius toimi Kansantaloustieteen valtakunnallisen jatkokoulutusohjelman johtajana vuosina 1991-1992. Stenius valittiin kauppakorkeakoulun rehtoriksi ensimmäisen kerran vuonna 1993, ja hänen toimikautensa jatkui vuoteen 2010. Hän on yksi ensimmäisistä yliopistotason oppilaitosten naisrehtoreista Suomessa. Yleisen liiketaloustieteen ensimmäinen professori Lars Wahlbeck oli Steniuksen edeltäjä vuonna 1958 aloittaneen oppituolin haltijana. Stenius sai vuonna 1998 Helsingin kauppakorkeakoulun myöntämän Jaakko Honko -mitalin ansioistaan tieteiden välisen tutkimuksen edistämisessä. Hänelle on myönnetty myös kauppatieteellisen yhdistyksen Huugo Raninen -mitali vuonna 2002 sekä Helsingin kaupungin kultainen Helsinki-mitali vuonna 2000. Stenius on Suomen Tiedeseuran jäsen ja on toiminut Suomen Tiedeseuran puheenjohtajana.http://scientiarum.fi/fin/wp- content/uploads/sites/2/2019/02/Ordinarie-ledam%C3%B6ter.pdf ==Lähteet== Luokka:Suomalaiset taloustieteilijät Luokka:Svenska handelshögskolanin professorit Luokka:Suomen yliopistojen rehtorit ja kanslerit Luokka:Vuonna 1951 syntyneet Luokka:Elävät henkilöt Luokka:Suomalaiset professorit
Persaios

Persaios () (306–243 eaa.) oli antiikin kreikkalainen stoalainen filosofi. Hän oli Demetrioksen poika ja kotoisin Kitionista. == Elämä == Persaios oli Zenon Kitionilaisen ystävä ja oppilas ja asui tämän kanssa samassa talossa.Diogenes Laertios: Merkittävien filosofien elämät ja opit VII.36. Myöhempien lähteiden mukaan hän olisi ollut Zenonin palvelijoita,Aulus Gellius: Attikan öitä, II.18.8. jonka kuningas Antigonos II oli lähettänyt tämän luokse auttamaan kirjoitustyössä. Kertomuksen lähteenä vaikuttaa kuitenkin olevan Bionin Persaioksesta tekemä sarkastinen huomautus – nähtyään Persaioksen patsaan, jossa luki ”Persaios, Zenonin oppilas” (Persaion Zenonos kitiea), hän hymähti, että siinä olisi tullut lukea ”Persaios, Zenonin palvelija” (Persaion Zenonos oikitiea).Athenaios: Deipnosofistai IV. Tiedetään, että Antigonos II kutsui Zenonin hoviinsa Pellaan noin vuonna 276 eaa. Zenon kieltäytyi ikänsä vuoksi ja lähetti sen sijaan oppilaansa Persaioksen ja Filonides Thebesläisen. Persaioksesta tuli merkittävä henkilö Makedonian hovissa. Sen jälkeen kun Antigonos valtasi Korintin noin vuonna 244 eaa., Persaios nimettiin kaupungin arkontiksi. Hän kuoli vuonna 243 eaa. puolustaessaan kaupunkia Aratos Sikyonilaisen hyökkäystä vastaan.Pausanias: Kreikan kuvaus, kirja II: Korintti , 2.8.4. == Teokset == Persaioksen kirjoituksista on säilynyt vain katkelmia. Diogenes Laertioksen mukaan hän kirjoitti seuraavat teokset: * Kuninkuudesta (, Peri basileias) * Spartan valtiomuoto (, Politeia lakōnikē) * Avioliitosta (, Peri gamū) * Jumalanpilkasta (, Peri asebeias) * Thyestes (, Thyestēs) * Rakkauksista (, Peri erōtōn) * Kehotuksia (, Protreptikoi) * Pohdiskeluja (, Diatribōn) * Juttuja (, Khreiōn) * Muistelmia (, Apomnēmoneumata) * Vastine Platonin Lakeihin (, Pros tūs Platōnos nomūs) Persaioksen filosofisista opeista Cicero mainitsee, että Persaios olisi sanonut, että ihmiset olivat tehneet monia hyödyllisiä ihmiskuntaa auttavia löytöjä, joita pidettiin jumalina, ja jumalien nimiä oli myös annettu hyödyllisille aineellisille kappaleille. Näin niitä ei voinut pitää jumalien luomuksina vaan itsessään jumalallisina.Cicero: De Natura Deorum 1.15. == Lähteet == == Aiheesta muualla == * Persaeus Luokka:Antiikin kreikkalaiset filosofit Luokka:Stoalaiset filosofit